
Pædagogmedhjælper søges til pigekoloni – hver 2. weekend
Brænder du for at gøre en forskel for børn med særlige behov? Er du kreativ, aktiv og trives med et arbejde, hvor to weekender aldrig er ens?
Så er det måske dig, vi søger til vores pigekoloni.
Hos Koloni skaber vi trygge, udviklende og sjove rammer for børn og unge med særlige behov. Her handler hverdagen om fællesskab, oplevelser og relationer – og om at give børnene gode minder og succesoplevelser.
Om Koloni
Koloni er en social fond med speciale i børn og unge med autisme, ADHD, Tourettes syndrom og Downs syndrom.
Vi holder til i naturskønne omgivelser mellem Sorø og Holbæk i et stort hus med have. I ferier og forlængede weekender tager vi ofte på ture til vores sommerhus ved Gudmindrup Lyng eller vores svenske ødegård i Småland.
På pigekolonien er der tilknyttet op til ni skønne piger i alderen 8-16 år.
Vi kalder os en drømmefabrik i bevægelse, og det kan mærkes i hverdagen.
Hvad laver vi?
Ingen weekend er helt ens, men vi elsker blandt andet at:
danse og være kreative
lave mad sammen
tage i svømmehallen
gå eller løbe ture
spille spil
nyde vildmarksbadet
tage på udflugter
skabe venskaber og gode fælles oplevelser

Der er også plads til ro og nærvær. Hyggen omkring spisebordet med hjemmelavet økologisk mad er en vigtig del af livet på Koloni.
Hos os er der plads til forskellighed, og vi ser den som en styrke.
Arbejdstid
Stillingen er på hver 2. weekend i lige uger, svarende til ca. 52 timer om måneden. Dertil kommer to ferier á 10 dage.
Fredag: kl. 16.00-22.00
Lørdag: kl. 08.00-22.00
Søndag: kl. 08.00-14.00
Vi søger dig, som
er kreativ og kan igangsætte spændende aktiviteter
har lyst til en aktiv hverdag sammen med børnene
er selvstændig og samtidig en god holdspiller
kan skabe trygge relationer til børn med individuelle behov
interesserer dig for børn og unge med særlige udfordringer
er stabil, loyal og holder dine aftaler
har kørekort
Det er en fordel, hvis du har erfaring med målgruppen – men det vigtigste er, at du har engagement, overskud og lyst til at lære.
Vi tilbyder
Et meningsfuldt job, hvor du gør en reel forskel.
Dygtige, engagerede og motiverede kolleger.
En hverdag fyldt med oplevelser, grin og udvikling.
Stor mulighed for at udvikle dine pædagogiske kompetencer.
Masser af ansvar og mulighed for at sætte dit eget præg på aktiviteterne.

Tiltrædelse: 21. august 2026.

Kontakt Mette Lichtenberg på 27475170 for yderligere information 

